### Resume

En privat bygherre har anmodet om en lokalplan for arealet øst for Herman Rasmussen i Vandel, til serviceerhverv i form af fastfoodrestaurant, tankstation samt et erhvervsmæssigt parkeringsanlæg. Lokalområdet er udlagt til erhverv i kommuneplanen og dyrkes i dag som landbrugsjord. Området har en størrelse på 6,5 ha. For at sikre en robust planlægning, sætter lokalplanen også rammerne for udstykning af almindelige erhvervsgrunde. Lokalplanen forudsætter et tillæg til [adresse] 2021-2033.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik:

Teknisk Udvalg besluttede på mødet d. 2. november 2021, pkt. nr. 246, at igangsætte udarbejdelse af lokalplan nr. 1356.

Tillæg nr. 30 har været i fordebat fra 6. januar 2023 til 20. januar 2023.

Lokalplanens indhold:

Lokalplanområdet er 6,5 ha og er beliggende nord for [adresse] og ud mod [adresse]. Området ligger ved rundkørslen nord for Vandel, hvor der også er eksisterende serviceerhverv i form af tankstation, en dagligvarebutik og en fastfood restaurant, samt almindeligt erhverv. Ved lokalplanområdets vestlige afgrænsning ligger der en automekaniker på Herman Rasmussen 100. Lokalområdet er udlagt til erhverv i kommuneplanen og lokalplanen vil erstatte dele af eksisterende lokalplan ER 2.2.2. Området dyrkes i dag som landbrugsjord. Landskabet er svagt skrånende mod syd, og i lokalplanområdets østlige afgrænsning er der beplantning i form af et læhegn.

En privat bygherre har anmodet om en lokalplan som skal muliggøre serviceerhverv i form af fastfood, en tankstation og et erhvervsmæssigt parkeringsanlæg til kunder til [adresse].

For at sikre en robust plan, vil lokalplanen også sætte rammer for at der udstykkes til almindeligt erhvervsområde med en miljøklasse på henholdsvis 1-3 og 1-5. Der skal plantes afskærmende beplantning mod arealerne til erhvervsmæssig parkering.

Kommuneplantillæg nr. 30:

For at muliggøre fastfood-restauranter, er der udarbejdet et tillæg til [adresse] 2021-2033.

Under fordebaten, kom der en bemærkning om at fastfood-restauranterne ikke må genere den eksisterende bolig øst for lokalplanområdet. Lokalplanen stiller derfor krav om, at de vejledende grænseværdier for støj overholdes.

Miljøvurdering:

Forslag til lokalplan nr. 1356 og tillæg nr. 30 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen og tillægget fastsættes til minimum otte uger, da tillægget har været i fordebat, og dermed har særlig interesse for offentligheden. Høringsperioden forlænges med en ekstra uge, da høringsperioden ligger hen over påskeferien.

Overtagelsespligt/Frafaldserklæring:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for erhverv i nærheden af større vejforbindelser, udlægger erhvervsformål i forbindelse med et eksisterende erhvervsområde og forhindrer derfor unødvendig transport. Inden lokalplanen kan udnyttes, skal der etableres beplantning i form af beplantningsbælter.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for byrådet, at forslag til lokalplan nr. 1356 og tillæg nr. 30 til Kommuneplan 2021-2033 vedtages og offentliggøres i ni uger. |

### Beslutning

Anbefalet.